text: Sundhedsministeren ind i sagen om ambulancekørsel
  15 april 2015 kl. 04.55
  Det sker efter 100 falckreddere har skrevet et åbent brev til folketingspolitikerne, hvor de blandt andet kritiser den rekrutteringsstrateg hollandske BIOS har brugt for at skaffe reddere.
  Redderne kritiserer også Region Syddanmark for ikke at have lavet en nødplan, der kan træde i kraft, hvis ikke det lykkes Bios at skaffe den fornødne arbejdskraft.
  Efter at have læst brevet, vil folketingsmedlem og medlem af Sundheds- og Forebyggelsesudvalget Hans Christian Schmidt fra Venstre tage sagen op med Sundhedsminister Nick Hækkerup (Soc. dem).
  -Sundhedsministeren har det overordnede ansvar for området, og når man får henvendelse fra bekymrede borgerne om det her, så er det helt normalt, han skal svare på det, siger Hans Christian Schmidt til TV SYD.
  Hvornår ministeren svarer på Hans Christian Schmidts henvendelse, ligger ikke klart.
  